表弟程之邵奉議知泗州
作者：蘇轍
朝代：宋

paragraphs: 馬有千里足，所願百里程。
馬心自爲計，安用終日行。
何人志四方，欲買千金輕。
吾弟有俊才，見事心眼明。
二年坐北部，萬口傳佳聲。
談笑頑狡伏，何曾用敲榜。
艱難得銅虎，洗眼長淮清。
民事不足爲，但當食魚烹。
負重貴餘力，過飽多傷生。
不見大路馬，垂頭畏繁纓。